**Priopćenje za medije**

**Svim redakcijama, za trenutnu objavu**

Zagreb, 2. travnja 2013. – Povodom 11 godina postojanja, studio za grafički dizajn i razvoj interaktivnih sustava Fiktiv organizira prvu samostalnu izložbu u zagrebačkoj Gliptoteci HAZU (Galerija IV). Otvorenje će se održati 6. travnja 2013. godine u 11h, a izložba ostaje otvorena do 12. travnja 2013.

Za kvalitetnu glazbenu pozadinu pobrinut će se Nick Colgan, osnivač i direktor The Garden Festivala. Prigodno dizajnirani koktel kreirala je Ana Ugarković.

**O Fiktivu**

Fiktiv je kreativni studio za dizajn, vizualne komunikacije i razvoj interaktivnih sustava. Postoji 11 godina a njegov sedmeročlani tim radi s američkim, norveškim, njemačkim i hrvatskim klijentima.

Osnivač studija je Andrej Filetin koji je diplomirao slikarstvo na Akademiji likovnih umjetnosti u Zagrebu s nagrađenim radom. U Fiktivu mu se pridružuje Marko Vuković kao partner za razvoj interaktivnog dijela poslovanja s preko 15 godina iskustva u tom području.

Studio godinama surađuje s arhitektima Penezić i Rogina koje je, međuostalim, dva puta pratio na Venecijanskom bijenalu – dvaput kao autor interaktivnih dijelova izložbe, drugi put kao autor dizajna knjige i kompletnog vizualnog nastupa. Od samog početka Fiktiv prati i zadarski klub The Garden odnosno The Garden Festival (www.thegardenfestival.eu) kojem je pomogao izgraditi jedan od najjačih hrvatskih ali i europskih brendova u svijetu glazbenih festivala.

Fiktiv ima veliko iskustvo u razvoju i izradi kompleksnih web stranica i platformi. Neke od relevantnih web stranica su, među ostalima, culturenet.hr, Study in Croatia, stipendije.info, ShoeBeDo.hr.

**O izložbi**

Izložba “11 točaka” zamišljena je kao meandar događaja, ljudi, projekata i ideja koje su u prostoru, vremenu ili paralelnim svjetovima na neki način vezane za studio Fiktiv. Zanimljiv i dinamičan postav osmislio je tim studija u suradnji s arhitektonskim uredom Penezić i Rogina. Izložba ima dizajnerski karakter te koristi nove medije u kombinaciji s jakom vizualnom komponentom.

Od 11 glavnih točaka (koliko je godina otkad Fiktiv postoji), dvije su interaktivne, jednu ćete moći ponijeti sa sobom, a kroz ostale ćete se trebati probijati.

**Priznanja, izložbe i nagrade**

Nagrade

* Art Directors Club New York, Young Guns 5 (Andrej Filetin)
* 37. Zagreb Salon (Nagrada Salona)

Grupne izložbe

* 24. Međunarodno bijenale grafičkog dizajna u Brnu
* Zgraf 10, Međunarodna izložba grafičkog dizajna i vizualnih komunikacija
* Izložba hrvatskog dizajna 02 i 03
* 5. Bijenale medija i arhitekture u Grazu

Publikacije

* Drawing for Graphic Design, Timothy Samara (Rockport Publishers)
* Hrvatski dizajn sad, Margolin/Vukić (UPI2M)
* Atlas of Graphic Design (Rockport Publishers)
* Color & Graphics (Maomao Publications)
* Oris magazine
* PRINT magazine, European Annual
* KAK magazine, European Annual

--

www.fiktiv.hr

facebook.com/fiktivstudio

twitter.com/FiktivStudio

Kontakt za medije

gđa Mila Marina Burger

mila@fiktiv.hr

GSM: 091.256.2.243